ОБЯСНИТЕЛНА ЗАПИСКА

КЪМ

ОТЧЕТ ЗА ИЗВЪРШЕНИТЕ РАЗХОДИ ВЪВ ВРЪЗКА С МЕРКИТЕ ЗА ПРЕДОТВРАТЯВАНЕ РАЗПРОСТРАНЕНИЕТО НА COVID-19 И ЛЕЧЕНИЕТО МУ, МЕРКИ ЗА ПОДКРЕПА НА БИЗНЕСА И СОЦИАЛНИ МЕРКИ

*31.12.2021 г.*

Извършените разходи от Министерството на транспорта, информационните технологии и съобщенията, както и от подчинените администрации, второстепенни разпоредители с бюджет, възлизат общо на **121 739 873 лева**, както следва:

Централно управление – закупени са лични предпазни средства (маски, ръкавици и дезинфектанти), безконтактни термометри, метални диспенсъри за дезинфектант, както и различни видове пръскачки и пулверизатори за допълнително почистване на работните помещения. Разходите са ведомствени и възлизат на **18 742 лева**.

Извършени са и разходи на стойност **15 127 754 лева** по процедура за директно предоставяне на безвъзмездна финансова помощ BG16RFOP002-2.079 "Подкрепа за МСП, извършващи автобусни превози, за преодоляване на икономическите последствия от пандемията COVID-19".

Също така са извършени разходи на обща стойност **100 000 000 лева**, както следва:

* **40 000 000 лева** – по процедура за подпомагане на автобусните превозвачи съгласно чл. 111 от ЗДБРБ за 2021 г;
* **60 000 000 лева** – по процедура за директно предоставяне на безвъзмездни средства на въздушните превозвачи с оперативен лиценз на въздушен превозвач на Общността с разрешение за превоз на пътници, издаден от ГД "ГВА", съгласно чл. 109 от ЗДБРБ за 2021 г.

ИА „Автомобилна администрация“ – извършени са ведомствени разходи за предотвратяване разпространението на Covid-19. Закупени са PCR тестове. Извършено е допълнително почистване и дезинфекция. Разходите възлизат на **39 397 лева**.

ИА „Автомобилна администрация“ попада в обхвата на ПМС № 240/31.08.2020 г. и отчита разходи за персонал в размер на **2 271 696 лева.**

ГД „Гражданска въздухоплавателна администрация“ – закупени са лични предпазни средства (маски, ръкавици и дезинфектанти). Разходите са ведомствени и възлизат на **3 299 лева**.

ИА „Морска администрация“ – от предвидените в бюджета на агенцията за 2021 г. средства за издръжка са направени разходи във връзка със закупени дезинфектанти, измиващи препарати и лични предпазни средства (маски и ръкавици). Сумата на разходите е **3 860 лева**.

ИА „Проучване и поддържане на р. Дунав“ – за намаляване на риска от заразяване на служителите в агенцията са закупени маски, миещи и дезинфекциращи средства. Разходите са ведомствени и възлизат на **2 055 лева**.

Държавен авиационен оператор – закупени са лични предпазни средства (маски, ръкавици и дезинфектанти). Разходите са ведомствени и възлизат на **8 905 лева**.

Национална многопрофилна транспортна болница „Цар Борис III” – извършените разходи са в рамките на одобрения бюджет на болницата за 2021 г. Закупени са предпазни маски, дезинфектанти и калцуни, тестове за определяне на Covid-19, еднократни престилки и медикаменти. Закупени са и кислород, стоманени бутилки и дози за кислород, кислородни концентратори и кръвно-газов електролитен анализатор. Разходите са на стойност **478 163 лева**.

Извършени са и разходи за персонал в размер на **27 000 лева.** Средствата са по ОП "Развитие на човешките ресурси", Процедура BG05M9OP001-1.099, проект "Подкрепа на работещите в системата на здравеопазването в условията на заплаха за общественото здраве от Covid-19".

За подкрепа на персонала на първа линия, пряко ангажиран с лечението на Covid-19 болни са раздадени допълнително **580 394 лева**, които са за сметка на финансиране от НЗОК.

На персонала са изплатени и **952 050 лева,** които са по „Методика за определяне размера на сумите, заплащани от НЗОК на изпълнители на медицинска помощ за работа при неблагоприятни условия по повод на обявена епидемична обстановка“ № РД-НС-05-9-6/16.02.2021 г.

Многопрофилна транспортна болница – гр. Пловдив – лечебното заведение е определено за лечение на леки и среднотежки пациенти, съмнителни или заразени с Covid-19. От месец март 2020 г. в болницата функционира денонощен кабинет само за пациенти, съмнителни за Covid-19. През 2021 г. болницата продължава да лекува пациенти с коронавирус. Извършени са разходи в рамките на одобрения бюджет на болницата за 2021 г. Закупени са предпазни маски, дезинфектанти, калцуни и медикаменти, консумативи, реактиви и лекарствени продукти. През месец декември са извършени разходи за закупуване на кислород, дихателен апарат за неинвазивна вентилация, както и за подмяна на дефектирала тръба на компютърния томограф. Разходите са на стойност **509 271 лева**.

Извършени са разходи за персонал в размер на **138 492 лева.** Средствата са по ОП "Развитие на човешките ресурси", Процедура BG05M9OP001-1.099, проект "Подкрепа на работещите в системата на здравеопазването в условията на заплаха за общественото здраве от Covid-19".

За подкрепа на персонала на първа линия, пряко ангажиран с лечението на Covid-19 болни, съгласно чл. 5 от ЗБНЗОК и съгласно „Методика за определяне размера на сумите, заплащани от НЗОК на изпълнители на медицинска помощ за работа при неблагоприятни условия по повод на обявена епидемична обстановка“ № РД-НС-05-9-6/16.02.2021 г. на персонала са изплатени **1 577 491 лева.**

ИА „Железопътна администрация“ – закупени са лични предпазни средства (маски, ръкавици и дезинфектанти). Разходите са ведомствени и възлизат на **1 304 лева**.

***Изготвил:***

**…………………….Васил Р. Невенов**

*Главен експерт, дирекция „Финанси”*